**projektas**

**reg. Nr. T-223**

**2.20. darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio rajono savivaldybės tarybos veiklos reglamento pakeitimo**

2019 m. lapkričio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 35 ir 351 straipsniais, Lietuvos Respublikos vietos savivaldos įstatymo Nr. I-533 39, 40 ir 41 straipsnių pakeitimo įstatymu, Pasvalio rajono savivaldybės taryba nusprendžia:

1. Pakeisti Pasvalio rajono savivaldybės tarybos veiklos reglamentą, patvirtintą Pasvalio rajono savivaldybės tarybos 2009 m. gegužės 13 d. sprendimu Nr. T1-86 „Dėl Pasvalio rajono savivaldybės tarybos veiklos reglamento patvirtinimo“ (Pasvalio rajono savivaldybės tarybos 2015 m. rugpjūčio 27 d. sprendimo Nr. T1-93 redakcija) (su visais aktualiais pakeitimais) (toliau – Reglamentas):
   1. papildyti Reglamentą 145-1 punktu:

**„145-1. Seniūnaičių sueigos, išplėstinės seniūnaičių sueigos (toliau – sueigos) sprendimai vertinami ne vėliau kaip per 20 darbo dienų nuo sueigos sprendimo gavimo dienos. Sueigos sprendimų vertinimas atliekamas šia tvarka: sueigos pirmininkas parengia su inicijuojamu klausimu susijusią medžiagą ir kartu su sueigos sprendimu ją pateikia Savivaldybės merui. Savivaldybės meras paveda Administracijos direktoriui išnagrinėti pateiktą medžiagą ir pagal kompetenciją priimti sprendimą arba parengti motyvuotą Tarybos sprendimo projektą dėl pritarimo (ar nepritarimo) sueigos sprendimui. Tokie sprendimų projektai teikiami svarstyti artimiausiame Tarybos posėdyje bendra tvarka.“;**

* 1. pakeisti Reglamento 246 punktą ir jį išdėstyti taip:

„246. Apklausa gali būti surengta visoje Savivaldybės teritorijoje, seniūnijos (kelių seniūnijų) aptarnaujamoje teritorijoje (aptarnaujamose teritorijose) ar jos (jų) dalyse arba gyvenamosios vietovės teritorijoje ar jos dalyje. ~~Apklausos teritorija parenkama atsižvelgiant į tai, kokios teritorijos gyventojams yra aktualūs apklausai teikiami klausimai.~~ **Kai apklausą inicijuoja Savivaldybės taryba, meras ar seniūnas, apklausos teritorija nustatoma atsižvelgiant į tai, kokios teritorijos gyventojams yra aktualūs apklausai teikiami klausimai. Kai apklausą inicijuoja savivaldybės gyventojai, apklausos teritoriją nustato apklausos iniciatorius, atsižvelgdamas į teritorinį suskirstymą ir į tai, kokios teritorijos gyventojams yra aktualūs apklausai teikiami klausimai. Galutinį sprendimą dėl apklausos teritorijos priima Savivaldybės taryba. Savivaldybės taryba, po to, kai yra surinktas reikiamas parašų dėl reikalavimo paskelbti apklausą skaičius ir nenustatyta parašų rinkimo pažeidimų, turi teisę parinkti kitą nei apklausos iniciatoriaus pasiūlyta apklausos teritorija. Tokiu atveju netaikomas Įstatymo 40 straipsnio 2 dalyje bei šio Reglamento 248 punkte nustatytas reikalavimas.“**;

* 1. pakeisti Reglamento 248 punktą ir jį išdėstyti taip:

„248. Gyventojai apklausos paskelbimo iniciatyvos teisę įgyvendina ne mažiau kaip 5 procentų **siūlomos** apklausos teritorijos gyventojų, turinčių teisę rinkti šios Savivaldybės tarybą, reikalavimu“;

* 1. pakeisti Reglamento 252 punktą ir jį išdėstyti taip:

„252. Iniciatyvinės grupės prašyme turi būti nurodyta: preliminarus arba galutinis apklausai teikiamo (teikiamų) klausimo (klausimų) tekstas, siūlomas apklausos būdas, **siūloma** **apklausos** **teritorija** bei iniciatyvinės grupės atstovas (atstovai). ~~Iniciatyvinės grupės prašyme taip pat gali būti pasiūlyta apklausos teritorija.~~ Prašymą pasirašo visi iniciatyvinės grupės nariai.“.

1. Sprendimo 1.2, 1.3, 1.4 punktai įsigalioja nuo 2020 m. sausio 1 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Juridinio ir personalo skyriaus vedėja

J. Karčiauskienė

2019-11-04

Suderinta DVS Nr. RTS-241

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio rajono savivaldybės tarybos veiklos reglamento pakeitimo**

**2019-11-04**

Pasvalys

**1. Problemos esmė**

Lietuvos Respublikos vietos savivaldos įstatymo 35 straipsnio 6 dalyje, 351 straipsnio 5 dalyje nustatytas reikalavimas įvertinti (atitinkamai) seniūnaičių sueigos/išplėstinės seniūnaičių sueigos sprendimus. Šių sprendimų vertinimo tvarka turi būti nustatyta savivaldybės tarybos reglamente.

Lietuvos Respublikos vietos savivaldos įstatymo Nr. I-533 39, 40 ir 41 straipsnių pakeitimo įstatymu (toliau – Įstatymas), kuris įsigalios nuo 2020 m. sausio 1 d., įtvirtinti tokie pakeitimai, aktualūs bei susiję su Savivaldybės tarybos veiklos reglamento turiniu:

* Vietos savivaldos įstatyme numatyta galimybė inicijuoti vietos gyventojų apklausas. Šio Įstatymo tikslas – užtikrinti lengvesnę gyventojų iniciatyvos teisę.
* Siekiant užtikrinti didesnį apklausų efektyvumą ir didesnį skaidrumą vykdant apklausas, Įstatyme įtvirtinta gyventojų, inicijavusių apklausą, teisė nustatyti siūlomos apklausos teritorijos dydį. Savivaldybės taryba turi teisę organizuoti analogišką apklausą kitoje teritorijoje, jei  mato tokį poreikį.

**2. Kokios siūlomos naujos teisinio reguliavimo nuostatos ir kokių rezultatų laukiama**

Atsižvelgiant į aukščiau nurodytus teisinio reguliavimo pakeitimus, siūloma pakeisti Pasvalio rajono savivaldybės tarybos veiklos reglamentą, patvirtintą Pasvalio rajono savivaldybės tarybos 2009 m. gegužės 13 d. sprendimu Nr. T1-86 „Dėl Pasvalio rajono savivaldybės tarybos veiklos reglamento patvirtinimo“ (Pasvalio rajono savivaldybės tarybos 2015 m. rugpjūčio 27 d. sprendimo Nr. T1-93 redakcija) (su visais aktualiais pakeitimais) (toliau – Reglamentas):

* papildyti Reglamentą 145-1 punktu ir jame nustatyti sueigų priimtų sprendimų vertinimo tvarką;
* suderinti Reglamento nuostatas, susijusias su gyventojų apklausos organizavimu, su nuo 2020 m. sausio 1 d. įsigaliosiančiomis Įstatymo nuostatomis.
* Parengtas sprendimo projektas neprieštarauja galiojantiems teisės aktams.

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas neturi įtakos verslui.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai** – Juridinis ir personalo skyrius.

**7. Sprendimo projekto rengimo metu gauti specialistų vertinimai ir išvados –** negauta.

Skyriaus vedėja Jurgita Karčiauskienė